
	AASTAST 1992
 




                  Koostööprojekt „Viru LEADER võrgustiku  tugevdamine“
                        Korraldaja:  MTÜ Kirderanniku Koostöökogu  
	     Ahvenamaa õppereis – kogemused kohalikust arengust, merest ja kogukondade koostööst  9.-11.september 2026.a.             
            
Ahvenamaa on kui pisike paradiisisaarestik erakordselt ilusa ja mitmekesise looduse, keskaegsete kivikirikute, siinseal vilksatavate uhkete kaptenivillade ning pisikeste armsate elumajadega. Iga külastajat võlub siinse rahva avatud meel, ettevõtlikkus ja tarmukus. 
1. päev  Kohtumine Tallinna sadamas D-terminalis meie bussi juures  kl 09.30. Tallinki laev väljub Helsingisse kl 10.30-12.30. (NB! Väljasõiduajad täpsustuvad ja võivad muutuda, kui laevade/praamide graafikud muutuvad. Palun kontrollige enne reisi). Helsingist alustame sõitu Turu linna poole (150 km). Teel olles räägime Soomemaast ja soomlastest, nende kultuurist, traditsioonidest, loodusest, ajaloost ja tänapäeva elust-olust, aga muidugi ka ahvenamaalastest ja Ahvenamaast. Sõidame maailma ühte suurimasse, enam kui 20 000 saarest ja laiust koosnevasse Turu saarestikku. Teel saame aimu saarestiku mitmekülgsest ning omanäolisest ilmest. Kustavist viib kl 16.35 väike valge laevuke meid Turu saarestikust Ahvenamaa saareriiki Brändöle. Mere lähedust on Brändöl tunda rohkem kui ühelgi teisel Ahvenamaa saarel, kohati kaob rohuriba sootuks ning tee viib otse üle avara veevälja. Külastame kohalikku kalatööstust, mis on suurepärane näide kohalikust ettevõtlusest.  Teeme jalutuskäigu saarestiku kaljusel maastikul vaatetorni juurde, mis on rajatud Leader projekti rahadega. Ööbime Gullvivanis, 2-sed toad (dušš/WC toas). Õhtusöök (hinnas).  
2. päev  Hommikusöök. Sõidame praamiga Fasta Ålandile ehk Ahvenamaa peasaarele. Sel päeval külastame Leader toetusi saanud objekte. Külastame Leader Ålandi kontorit, kus saame ülevaate Ahvenamaa Leader toetuste süsteemist. Lõuna. Külastame koduloomuuseumit, mis on üks Ahvenamaa vanimaid ja paremini säilinud 18. sajandi talukomplekse. Just siin filmiti ka osa mängufilmist Tormisaare Maija. Muuseum on saanud toetust külastuskogemuse parandamiseks ja ajaloolise maakeldri taastamiseks. Jahindus- ja Kalastusmuuseumis kuuleme, kuidas Leaderi toetuse abil on tutvustatud kohalikku kalapüügiajalugu, käsitööd ja saarestikukultuuri ning korraldatud räimelaat. Mariehamnis astume läbi merekvartalist, kus asuv paadimuuseum sai Leaderi toetust ligipääsetavuse parandamiseks ja ekspositsiooni uuendamiseks. Projekti eesmärk on muuta muuseum ning selle teenused kõigile külastajatele kättesaadavamaks ning tuua paremini esile Ahvenamaa traditsioonilise paadiehituse ja merenduse kultuuripärandit. Õhtul sõidame kaptenitallu, kus Leader toetuse abil on loodud rand ning ehitatud kompleksile kõrvalhooneid. Naudime väikese õdusa sadamalinna idülli – maalilised pastellvärvides puumajad, merekool, heledad uhked kaptenivillad, püha Jüri kirik, mis ehitatud Ahvenamaalt pärit meresõitja ja laevaomaniku rahade eest. Kunagine linnasüda Torggatani, Strandgatani ja Parkgataniga on jäänud elavaks kauplemiskohaks tänapäevani. Õhtul on võimalus külastada veekeskust (lisatasu eest, av kuni 21.00). Õhtu lõpetame  õhtusöögiga (lisatasu eest). Sõit sadamasse.   
3. päev  Laev Tallinna väljub kell 01.00. Laevas C4 kajutid. Hommikusöök rootsi lauas  (lisatasu eest). Laev jõuab D-terminali kl 11.00.  

HINNA SEES: 
· laevapiletid Tallinn-Helsingi; Marienhamn -Tallinn,
· praamipiletid Ahvenamaal, 
· öömaja koos hommikusöögiga (2-sed toad),
· 1. päeval õhtusöök,
· 28-kohaline buss, 
· suurte kogemustega giid-grupijuht ja eestikeelsed ekskursioonid, 
· käibemaks. 
· teisel päeval Kaptenitalu külastus ja õhtusöök,
· hommikusöök 3.päeval laevas.
KAASA: kuni reisi lõpuni kehtiv ID-kaart või EV pass, mugavad jalatsid, sularaha kohapeal tasutavate sissepääsude eest maksmiseks. 
Lisatasu eest, tasumine kohapeal  (2025. a andmetel, võivad muutuda sõltumata reisikorraldajast): 
Marienhamni spa külastus 8 €.
NB! Iga osaleja vormistab ise tervise- ja reisitõrkekindlustuse!

Kaasrahastanud
Euroopa Liit

